**Številka: *545641-63/2020 / 1***

**Ljubljana, dne *01.10.2020***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Sveta o podpisu v imenu Evropske unije in začasni uporabi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2020*

Naslov dokumenta v delovnem jeziku EU: *Proposal for a Council Decision on the signing, on behalf of the European Union, and provisional application of the Agreement in the form of an exchange of letters between the European Union and the Islamic Republic of Mauritania on an extension to the Protocol setting out the fishing opportunities and financial contribution provided for in the Fisheries Partnership Agreement between the European Community and the Islamic Republic of Mauritania expiring on 15 November 2020*

Datum dokumenta: *29.09.2020*

Številka dokumenta: *11150/20*

Medinstitucionalna oznaka: *2020/0273(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *začetna obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.24 - Delovna skupina za zunanjo ribiško politiko, F.25 - Delovna skupina za notranjo ribiško politiko*

**5. Organ, pristojen za dokončen sprejem stališča RS**:

*Državni zbor*

**6. Pravna podlaga za obravnavo v Državnem zboru**:

*Vlada Republike Slovenije pošlje predlog stališča Republike Slovenije v odločanje Državnemu zboru Republike Slovenije v skladu s prvim odstavkom 4. člena Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar*

**7. Roki**:

Predviden čas pričetka obravnave zadeve EU v institucijah EU: *2. polovica 2020*

Predviden čas sprejema zadeve EU v institucijah EU: *2. polovica 2020*

Rok za odziv organa: *20.10.2020*

Rok za obravnavo na seji Vlade in njenih odborih: *22.10.2020*

Rok za obravnavo predloga stališča RS v DZ: *6.11.2020*

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Bojan Pahor*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za finance, Ministrstvo za gospodarski razvoj in tehnologijo, Ministrstvo za zunanje zadeve*

Kontaktna oseba organa: *Špela Perme, MF; Andrej Piano, MGRT; mag. Jasmina Adem-Grujič, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec****MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije predlog stališča Republike Slovenije k zadevi Predlog sklepa Sveta o podpisu v imenu Evropske unije in začasni uporabi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2020 - 11150/20, ki se glasi:*

*Republika Slovenija podpira Predlog sklepa Sveta o podpisu v imenu Evropske unije in začasni uporabi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2020.*

*Predlog ne zadeva slovenskega ribištva, saj slovenski morski gospodarski ribiči izvajajo ribolov le v severnem Jadranu.*

*Republika Slovenija pozdravlja določilo, da bosta pogodbenici izvajali protokol v skladu z določilom Sporazuma o partnerstvu iz Cotonouja glede bistvenih elementov v zvezi s človekovimi pravicami, demokratičnimi načeli in pravno državo ter temeljnih elementov v zvezi z dobrim upravljanjem, kot tudi določilom novega protokola, da se lahko uporaba sporazuma prekine na pobudo ene od pogodbenic med drugim v primeru, če ena od pogodbenic ugotovi kršitev bistvenih in temeljnih elementov človekovih pravic.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*S tem sklepom Svet EU pooblašča Evropsko komisijo za odobritev oziroma podpis v imenu Evropske unije o sklenitvi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2020.*

*Svet je 8. julija 2019 sprejel sklep o pooblastilu Komisije za začetek pogajanj z Islamsko republiko Mavretanijo za sklenitev sporazuma o partnerstvu o trajnostnem ribištvu in protokola o izvajanju navedenega sporazuma. Skladno s pogajalskimi smernicami, ki so priloga tega sklepa ima Komisija mandat, da se lahko pogaja o omejenem podaljšanju sedanjega protokola s prenehanjem veljavnosti 15. novembra 2019, da bi se izognili dolgotrajni prekinitvi ribolovnih dejavnosti, pri čemer tako podaljšanje sme trajati največ eno leto. Skladno s tem je bil Protokol 8. novembra 2019 s sporazumom v obliki izmenjave pisem podaljšan za eno leto do 15. novembra 2020.*

*Med septembrom 2019 in februarjem 2020 so z Mavretanijo potekali štirje krogi pogajanj za obnovitev sporazuma in protokola o partnerstvu o trajnostnem ribištvu, ki pa niso bila uspešna. Zaradi trenutnih zdravstvenih razmer (pandemija COVID-19) in ker kljub podaljšanju protokola pogajanja o novem sporazumu in protokolu ne bi bila zaključena pravočasno, da bi se preprečila prekinitev ribolovnih dejavnosti ob koncu navedenega podaljšanja, je Svet 26. junija 2020 Komisijo pooblastil, da se pogaja o ponovnem podaljšanju Protokola za največ eno dodatno leto. V petem krogu pogajanj (7. julija 2020) so se pogajalci Unije in Islamske republike Mavretanije dogovorili o tem drugem podaljšanju Protokola za obdobje največ enega leta v skladu z mandatom Sveta. To drugo podaljšanje je opredeljeno s sporazumom v obliki izmenjave pisem, parafiranim 7. julija 2020.*

*Z namenom, da se prepreči prekinitev ribolovnih dejavnosti evropske flote v mavretanskih vodah, se predlaga pravočasno sprejetje sklepa Sveta o potrditvi tega sporazuma v obliki izmenjave pisem, da bi ga lahko pogodbenici podpisali pred 15. novembrom 2020, ko preneha veljati sedanji protokol.*

*Cilj Protokola je plovilom Evropske unije zagotoviti ribolovne možnosti v mavretanskih vodah v mejah razpoložljivega presežka ter ob upoštevanju razpoložljivih znanstvenih ocen, zlasti ocen Odbora za ribištvo za vzhodni srednji Atlantik (ang. Fishery Committee for the Eastern Central Atlantic - CECAF), in znanstvenih mnenj in priporočil Mednarodne komisije za ohranitev tunov v Atlantiku (ang. International Commission for the Conservation of Atlantic Tunas - ICCAT).*

*Cilj je tudi okrepiti sodelovanje med Evropsko unijo in Islamsko republiko Mavretanijo, da se v interesu obeh pogodbenic vzpostavi partnerski okvir za razvoj trajnostne ribiške politike in odgovorno izkoriščanje ribolovnih virov na ribolovnem območju Islamske republike Mavretanije.*

*Predlog je sorazmeren s ciljem vzpostavitve pravnega, okoljskega, ekonomskega in socialnega okvira upravljanja za ribolovne dejavnosti, ki jih plovila Unije izvajajo v vodah tretjih držav.*

*Predlog ne zadeva slovenskega ribištva, saj slovenski morski gospodarski ribiči izvajajo ribolov le v severnem Jadranu.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Letni finančni prispevek Evropske unije je 61.625.000 EUR in temelji na:*

*(a) letnem znesku za dostop do ribolovnih virov za kategorije iz Protokola v višini 57.500.000 EUR za čas veljavnosti podaljšanja Protokola;*

*(b) podpori razvoju sektorske ribiške politike Mavretanije v letnem znesku 4.125.000 EUR za čas veljavnosti podaljšanja Protokola. Ta podpora je v skladu s cilji nacionalne politike trajnostnega upravljanja ribolovnih virov na celinskih in pomorskih ribolovnih območjih za celotno obdobje veljavnosti Protokola.*

*Letni znesek za odobritve za prevzem obveznosti in odobritve plačil je določen v letnem proračunskem postopku, vključno z rezervno vrstico za protokole, ki še ne začnejo veljati v začetku leta.*

*Sredstva so zagotovljena v proračunu EU na proračunski vrstici 11.03.01 »Vzpostavitev okvira za upravljanje ribolovnih dejavnosti, ki jih izvajajo ribiška plovila Unije v vodah tretjih držav (sporazumi o trajnostnem ribolovu)«.*

*Izmenjava pisem za podaljšanje vsebuje tudi določbo o sorazmernem znižanju, če bi se pogajanja za obnovitev sporazuma o partnerstvu in njegovega protokola končala s podpisom, ki bi pomenil njuno uporabo pred iztekom enoletnega podaljšanja, ki je predmet izmenjave pisem.*

Vpliv na gospodarstvo

*S podaljšanjem Protokola k obstoječemu sporazumu o partnerstvu o trajnostnem ribištvu se bo preprečila prekinitev ribolovne dejavnosti evropskih polovil po prenehanju veljavnosti Protokola 13. oktobra 2020. Protokol omogoča vzpostavitev strateškega partnerstva na področju ribištva med Evropsko unijo in vlado Cookovih otokov. Protokol bo tudi prispeval k boljšemu upravljanju in ohranjanju ribolovnih virov s finančno pomočjo (sektorska podpora) za izvajanje programov, ki jih partnerska država sprejme na nacionalni ravni, zlasti glede spremljanja nezakonitega ribolova in boja proti njemu ter podpore sektorju malega ribolova.*

Vpliv na javno upravo

*Ni vpliva na javno upravo.*

Vpliv na okolje

*Predlog je sorazmeren s ciljem vzpostavitve pravnega, okoljskega, gospodarskega in socialnega okvira upravljanja za ribolovne dejavnosti, ki jih plovila EU izvajajo v vodah tretjih držav. Sporazumi o partnerstvu o trajnostnem ribištvu prav tako zagotavljajo skladnost med načeli, po katerih deluje skupna ribiška politika, in zavezami, sprejetimi v okviru drugih evropskih politik (trajnostno izkoriščanje virov tretjih držav, boj proti nezakonitemu, neprijavljenemu in nereguliranemu ribolovu, vključevanje partnerskih držav v svetovno gospodarstvo ter boljše upravljanje ribolova s političnega in finančnega vidika).*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar, dr. Polona Bunič, Sektor za ribištvo; Leon Megušar, Uroš Zgonec, SPBR***